laion/Wikipedia-Exotic huggingface dataset:
Kadi Pärnits

Kadi Pärnits (sündinud 26. juunil 1965 Pärnus) on Eesti poliitik, jurist ja ametiühingujuht. Ta on lõpetanud 1983. aastal Pärnu 1. Keskkooli ja 1988. aastal Tartu Riikliku Ülikooli (õigusteaduskonnas) ning kaitsnud 2015. aastal doktoriväitekirja Tartu Ülikooli õigusteaduskonnas. Ta töötas aastatel 1988–1990 Tallinna Linna Mererajooni RSN Täitevkomitee sotsiaalosakonna inspektorina. 1990. aastast töötas ta Eesti Ametiühingute Keskliidus juristina ja õigussekretärina, aastatel 2000–2003 oli ta Eesti Ametiühingute Keskliidu esimees. Aastatel 2003–2007 oli ta Riigikogu X koosseisu liige. Ta on olnud Eesti Ettevõtluskõrgkool Mainor nõukogu esimees ja õppejõud. 2016. aastast on Kadi Pärnits AS-i Mainor juhatuse esimees. Kadi Pärnits on abielus, tema abikaasa on ettevõtja Guido Pärnits, neil on 1991. aastal sündinud poeg ja 2008. aastal sündinud tütar[viide?]. Tema äi oli ettevõtja Ülo Pärnits. Eesti majanduse biograafiline leksikon 1951–2000 AS Kirjastus Ilo, 2003
Luutsniku–Ruusmäe tee

Luutsniku–Ruusmäe tee (registrinumbriga 25152) on kõrvalmaantee Võru maakonnas. Tee pikkus on 6,4 km. Tee algab Luutsniku külast, läbib teiste seas Hurda, Sarise, Tsilgutaja küla ja lõppeb Ruusmäe küla juures.
1541 Estonia

1541 Estonia (1939 CK) on asteroid, mille avastas 12. veebruaril 1939 Turu Ülikoolis Yrjö Väisälä. Nime sai asteroid Eesti riigi järgi. "1541 Estonia (1939 CK)". JPL Small-Body Database. NASA/Jet Propulsion Laboratory. vaadatud 27.04.2016.
Mihkli–Oidrema tee

Mihkli–Oidrema tee (registrinumbriga 19204) on kõrvalmaantee Pärnu maakonnas. Tee pikkus on 12,2 km. Tee algab Mihkli külast ja lõppeb Oidrema küla lähedal Pärnu-Lihula maanteega ristumisel. Tee ületab Vanamõisa jõe.
Eesti Rooma Klubi

Eesti Rooma Klubi (lühend ERK) on poliitikaväline mõtlejate ühendus, mis on asutatud 9. jaanuaril 2001 Tallinnas.[viide?] ERK liikmeteks on teadlased, silmapaistvad ühiskonna-, kultuuri- ja majandustegelased, keda huvitab Planeedi maa globaalne mõõde ja kes annavad oma panuse teadmistepõhise süsteemse maailmapildi kujundamisse ning selle propageerimisse.Klubi eesmärgiks on tuua avalikkuse ette globaalse kandvusega probleeme, tulevikunägemusi ja -stsenaariume suhestatuna Eesti kultuuriruumiga ning taotleda üldsuse paremat mõistmist iga inimese vastutusest ühiskonna saatuse eest. Eesti Rooma Klubi ühendab eri elualade asjatundjaid ja eristub sellega erialaliitudest. Just läbi erinevate teadmistepõhiste vaatenurkade püütakse anda holistiline tegelikkust peegeldav pilt sellest, kuhu oleme inimkonna tegevuse tagajärjel jõudnud ja millised on põhjus-tagajärg seosed nüüd ja tulevikus. Eesti Rooma Klubi on Eesti rahvuslik ühendus Rooma Klubi ülemaailmses võrgustikus. Katusorganisatsioon Rooma Klubi, mis on asutatud 1968 Itaalias, ühendab praegusi ja endisi riigipäid, ÜRO bürokraate, tipp-poliitikuid, diplomaate, teadlasi, majandustegelasi ja äriliidreid üle maailma. 2008. aastast asub Rooma Klubi peakorter Šveitsis Winterthuris. Rooma Klubi aruanded (Reports to the Club of Rome) on nii Euroopa kui ka maailma poliitika- ja arengunõustajatele oluliseks suuniseks strateegiate koostamisel ja trendide teadvustamsel. Üha rohkem püüab ERK suunata ja toetada poliitiliste otsuste teadus- ja teadmistepõhist kandepinda ka Eestis jäädes mittepoliitiliseks ja erahuvidest kõrgemal seisvaks ühenduseks. Eesti Rooma Klubi tegevus on avalik ja avalikkust teeniv. ERK liikmeid on 40-50. Lisaks valitakse juhatus ja president. Eestlastest on Rooma Klubi (CoR – Club of Rome) liige olnud Andres Tarand (CoR auliikmena). Eesti Rooma Klubi avaldab oma liikmete ja toetajate artikleid, ettekannete ja arutluste salvestisi, jagab teavet sotsiaalmeedia ja uudiskirja vahendusel. ERK tegemisi on kajastatud arvukates tele- ja raadioesinemistes, ERK liikmed esinevad avalikus ruumis pidevalt oma artiklite ja sõnavõttudega. Eesti Rooma Klubi trükistena on avaldatud 2018/2019 toimetised "Mõõt või meelevald" ja 2022 "Kasvu piirid" - Rooma Klubi esimese aruande tõlge eesti keelde. Rooma Klubi Kasvu piirid Eesti Rooma Klubi MTÜ (27. mai 2020). "Põhikiri". roomaklubi.com/. Originaali arhiivikoopia seisuga 23. mai 2021. Vaadatud 23. mail 2021. Vt. the Club of Rome history The Club of Rome and the Sustainability Movement Final Warning: A History of the New World Order Eesti Rooma Klubi koduleht Eesti Rooma Klubi liikmed Rooma Klubi koduleht
Olju–Salla tee

Olju–Salla tee (registrinumbriga 17111) on kõrvalmaantee Lääne-Viru maakonnas. Tee pikkus on 7,3 km. Tee algab Olju küla juurest ja lõppeb Salla küla juures.
Ollimäe–Koluvere tee

Ollimäe–Koluvere tee (registrinumbriga 16162) on kõrvalmaantee Lääne maakonnas. Tee pikkus on 6,5 km. Tee algab Risti–Virtsu–Kuivastu–Kuressaare maanteelt, läbib teiste seas Leila küla ja lõppeb Koluvere küla juures.
Pada–Sonda tee

Pada–Sonda tee (registrinumbriga 17117) on kõrvalmaantee Lääne-Viru maakonnas. Tee pikkus on 12,4 km. Tee algab Pada külast, läbib teiste seas Toomika küla ja Sonda aleviku piiril läheb üla Lembitu tänavaks.
Minni Patune

Minni Patune (12. märts 1918 Surva – 20. detsember 2016) oli eesti nahakunstnik. Ta õppis Vana-Tänassilma Kalmetu 6-klassilises algkoolis ja lõpetas 1936. aastal Viljandi Eesti Haridusseltsi Tütarlastegümnaasiumi. 1950. aastal lõpetas ta Tallinna Riikliku Tarbekunsti Instituudi nahakunsti erialal. Suri nahakunstnik Minni Patune
Pihali–Adila–Rabivere tee

Pihali–Adila–Rabivere tee (registrinumbriga 20103) on kõrvalmaantee Rapla maakonnas. Tee pikkus on 7,7 km. Tee algab Pihali küla juurest, läbib Adila küla ja lõppeb vahetult pärast Kasari jõe ületust Rabivere küla juures.
Raikküla–Päärdu tee

Raikküla–Päärdu tee (registrinumbriga 20165) on kõrvalmaantee Rapla maakonnas. Tee pikkus on 29,7 km. Tee algab Raikküla juurest, läbib teiste seas Keo, Valgu, Velise küla ja lõppeb Päärdu küla juures Tallinna–Pärnu–Ikla maanteega ristumisel.
Saka–Ontika–Toila tee

Saka–Ontika–Toila tee (registrinumbriga 13133) on kõrvalmaantee Ida-Viru maakonnas. Tee pikkus on 20 km. Tee algab Saka küla juurest, läbib Ontika küla ja Toilas läheb üle Pikaks tänavaks. Tee kulgeb piki Põhja-Eesti klinti.
Vainupea ranna tee

Vainupea ranna tee (registrinumbriga 17173) on kõrvalmaantee Lääne-Viru maakonnas. Tee pikkus on 1,2 km. Tee algab Võle–Vainupea–Kunda teelt Vainupea küla juures ja lõppeb Vainupea tulepaagi juures tupikteena.
Stephan Prinz zur Lippe

Stephan Leopold Justus Richard Prinz zur Lippe (Lippe prints Stephan, sündinud 24. mail 1959 Detmoldis) on Lippe vürstliku perekonna pea ja titulaarne Lippe vürst alates 20. augustist 2015. Ta on prints Armini (1924–2015) ja Traute Beckeri (sündinud 1925) ainus poeg. 13. (tsiviilabielu) ja 15. oktoobril 1994 abiellus ta Detmoldis Solms-Laubachi krahvinna Mariaga (sündinud 12. augustil 1968 Frankfurdis), kellega tal on kolm poega ja kaks tütart: Bernhard (sündinud 9. septembril 1995 Detmoldis) Heinrich (sündinud 8. aprillil 1997 Detmoldis) Wilhelm (sündinud 12. oktoobril 1999 Detmoldis) Luise (sündinud 9. aprillil 2001 Detmoldis) Mathilde (sündinud 7. septembril 2003 Giessenis)
Heikki A. Alikoski

Heikki A. Alikoski (1912 – 1997) oli Soome astronoom. Aastatel 1937 kuni 1956 töötas ta Iso-Heikkilä Observatooriumis. Asteroid 1567 Alikoski, mille avastas Yrjö Väisälä aastal 1941, on nimetatud tema järgi. Schmadel, Lutz D. (2007). Dictionary of Minor Planet Names – (1567) Alikoski. Springer Berlin Heidelberg. lk. 124. ISBN 978-3-540-00238-3. vaadatud 06.08.2016. "Minor Planet Discoverers (by number)". Minor Planet Center. 20.06.2016. vaadatud 06.08.2016.
Aleksandra Dzik

Aleksandra Dzik, ka Ola Dzik, (sündinud 13. detsembril 1982 Katowices) on poola alpinist, mägigiid, suusaalpinist ja skyrunning '​u tippsportlane. Ta on esimene Poola naisalpinist, kes on sooritanud Lumeleopardi aunimetuse saamiseks vajalikud tipputõusud kõigile endise Nõukogude Liidu üle 7000 m kõrgustele mäetippudele. Ta lõpetas Sileesia ülikooli Katowices psühholoogia ja sotsioloogia erialal. Praegu on ta Krakówi ülikooli doktorant. Skyrunning'us on ta jõudnud Elbruse nõlvadel peetud rahvusvahelistel võistlusel esikolmikusse. Aastatel 2006–2008 kuulus ta Poola suusaalpinismi rahvuskoondisse. Ta on Poolas mägiturismiga tegeleva firma BluEmu juht, mis pakub mägironimise ja mägimatkamise alal mägigiidide teenust ja korraldab mägiekspeditsioone. Ta on Poola alpinismikoondise liige 2009. aastast. 23. augustil 2010 tõusis ta rahvusvahelise ekspeditsiooni käigus Tian Shanis Džengiši tippu (samal päeval käis tipus ka Läti alpinist Natalja Zenina). Dzik on 24. naisalpinist, kes seisnud selle mäe peatipus. 22. juulil 2011 tõusis ta koos Ukraina alpinisti Marija Hitrikovaga Gasherbrum II (8034 m) tippu. Mõlema noore naismägironija jaoks oli see esimene kaheksatuhandeline. 2013. aasta juunis juhtis ta rahvusvahelist 19-liikmelist mägiekspeditsiooni Nanga Parbatile (8125 m) Gilgit-Baltistani provintsis Pakistani loodeosas. 23. juunil tabas mäe jalamil (4200 m kõrgusel) asuvat baaslaagrit Ţālebāni terrorirünnak, mille käigus hukkus 11 alpinisti, nende hulgas tema juhitud ekspeditsiooni kuulunud leedukas Ernest Markšaitis. Põhiallikas: 2006 – Lenini mäetipp (7134 m), teist korda käis tipus 2011. aastal 2007 – Korženevskaja (7010 m) 2008 – Ismoili Somoni mäetipp (7495 m) 2009 – Han-Tengri (7010 m) 2010 – Džengiš (7439 m) 2011 – Gasherbrum II (8034 m) 2012 – Kongur (7649 m), esimese poolatari tipputõus 2010 – aunimetus "Lumeleopard" (tõusnud viiele endise Nõukogude Liidu üle 7000 m kõrgusele mäetipule) 2011 – Andrzej Zawada auhind Ola Dzik. ola-dzik.pl Aleksandra Dzik - Snow leopard[alaline kõdulink]. 27.11.2013. activeandeco.com Jacek Teler o dramatycznej wyprawie na Nangę Parbat: Mogliśmy zginąć. 2.07.2013. off.sport.pl После фестиваля "Red Fox Elbrus Race" ISF опубликовала первый рейтинг мировой серии 2012 года. 16.05.2012. risk.ru Vladimir Šatajev. Список восходителей на пик Победы (7439м)[alaline kõdulink]. alp.org.ua Gasherbrum II zdobyty! Ola Dzik i Jacek Teler na szczycie. 23.07.2011. wspinanie.pl Nanga Parbat 2013. ola-dzik.pl Snow Leopards. russianclimb.com Ola Dzik. Koduleht. ola-dzik.pl The great success of the Elbrus Race. 13.05.2012. 7summits-club.com Потрясенный убийством в Пакистане Дамулявичюс: мы опасались, что нападение может повториться. 25.06.2013. ru.delfi.lt
Marija Hitrikova

Marija Hitrikova (ukraina keeles Марія Володимирівна Хитрикова, vene keeles Мария Владимировна Хитрикова; 28. juuli 1990 Dnipropetrovsk (Dnipro) – 2. märts 2012 Elbrus) oli Ukraina alpinist ja skyrunning'u tippsportlane. Ta oli alpinismi imelaps. 21-aastaselt oli ta mägironijana tõusnud kahe üle 8000 m kõrguse mäe tippu. Skyrunning'us on ta tulnud aastatel 2009–2010 Elbruse nõlvadel peetud kolmel rahvusvahelistel võistlusel esikolmikusse. 2012. aastal oli ta Dniprovski rahvusülikooli 4. kursuse üliõpilane. Ta hakkas mägironimist harrastama väga noorelt. 12-aastaselt ronis ta Elbruse nõlval, 16-aastaselt jõudis ta seitsmetuhandelise Lenini tippu. Ta on tulnud Ukraina meistrivõistlustel alpinismis kõrgtõusude kategoorias kolmel korral esikolmikusse. 22. juulil 2011 tõusis ta koos Poola alpinisti Aleksandra Dzikiga Gasherbrum II (8034 m) tippu. Mõlema noore naismägironija karjääri jooksul oli see esimene kaheksatuhandeline. Samal aastal tõusis ta veel teiselegi Gasherbrumi mäemassiivis asuvale kaheksatuhandelisele. Mõlemad tipputõusud sooritas 21-aastane alpinist lisahapnikku kasutamata. Selle saavutuse eest nomineeriti ta 2011. aastal Venemaa alpinismiauhinna Terasingel saamiseks (auhinna saajate ringi kuuluvad SRÜ riikide alpinistid). Ta oli meistrikandidaat alpinismis. 2006 – Lenini mäetipp (7134 m) 2007 – Ama Dablam (6814 m) 2008 – Han-Tengri (7010 m) 2009 – Korženevskaja (7105 m) 2011 – Gasherbrum II (8034 m), klassikaline marsruut, raskuskategooria 5B 2011 – Gasherbrum I (8080 m), marsruut loodeseinal, raskuskategooria 5B 2012. aasta veebruaris-märtsis tegutses ta mägigiidina Elbrusel. Ta oli kolmest alpinistist koosneva grupi tõusujuht. 2. märtsil tipult laskumisel halvenenud ilmaoludes eksis grupp õigelt teelt ja jäi kadunuks 5200 meetri kõrgusel. Üks grupi liige õnnestus päästjatel elusalt alla tuua ööpäev hiljem. Marija Hitrikova surnukeha leiti hiljem 4700 meetri kõrguselt. Ka tema vanemad on alpinistid. Isa Vladimir Hitrikov võttis osa 1990. aastal NSV Liidu Lhotse ekspeditsioonist, ema Jelena Hitrikova on tõusnud kahele seitsmetuhandelisele. Мария Хитрикова – яркий метеорит в альпинизме. alpklubspb.ru Gasherbrum II zdobyty! Ola Dzik i Jacek Teler na szczycie. 23.07.2011. wspinanie.pl Спасатели обнаружили на Эльбрусе тело погибшей альпинистки из Украины. 4.03.2012. interfax.ru НА ЭЛЬБРУСЕ ПОГИБЛА МАША ХИТРИКОВА, РОДСТВЕННИКИ ДЕНИСА ЛИСОВА ОТПРАВЯТСЯ НА ЕГО ПОИСКИ. 4sport.ua Памяти Маши Хитриковой. 40 дней. mountain.ru
SsangYong Motor

SsangYong Motor Company (쌍용자동차; 'paaris draakonite mootorsõidukid') on suuruselt neljas Lõuna-Korea autotootja. See on India rahvusvahelise firma Mahindra & Mahindra Limited tütarettevõte. 70% osaluse SsangYongist omandas Mahindra & Mahindra Limited veebruaris 2011. SsangYong alustas tegevust kahe eraldi äriühinguna – Ha Dong-hwan Motor Workshop (asutatud 1954) ja Dongbang Motor Co (asutatud 1962). 1963. aasta keskel liitusid Ha Dong-hwan Motor Co'ks. 1964. aastal hakkas Hadonghwan Motor Company USA armeele džiipe ehitama. Samuti toodeti veoautosid ja autobusse. 1976 alustas Hadonghwan eriotstarbeliste sõidukite tootmist. Pärast seda võttis ettevõte 1977. aastal nimeks Dong-A Motor. 1986 võttis selle üle SsangYongi kontsern ning uueks nimeks sai SsangYong Motor. 1987. aastal omandasid Ühendkuningriigis põhineva autotootja Panther Westwinds. Lõuna-Koreas (Pyeongtaek) – põhitehas, kus toodetakse kogu valikut. Venemaal (Vladivostok) – sealne tehas Sollers JSC toodab SsangYong Korando as New Actyon, Kyron, Rexton II, Actyon Sports ja täiendatud versiooni SUT1. Ukrainas (Kremenchukis) – Kremenchuki montaažitehas (KrASZ) toodab Korando, Kyron, Rexton II. Kasahstanis (Kostanais) – SaryarkaAutoProm (SAP) CKD toodetakse SsangYong Nomad (endine – SsangYong Actyon), SKD komplekteeritakse New Actyon (Korando), Rexton W, Actyon Sports "Ssangyong Motors". Smotor.com. Originaali arhiivikoopia seisuga 30.09.2011. Vaadatud 25.02.2011. [1] (web.archive.org) [2] (web.archive.org) Batchelor, James (24. detsember 2014). "SsangYong reveals Tivoli small SUV in production form". Auto Express. Vaadatud 25.02.2015. SsangYong Motor Company English Homepage SsangYong Motor Company Australian Homepage SsangYong club
Osvald Põder

Osvald Põder (11. jaanuar 1904 Saadre talu, Suislepa vald, Viljandimaa – 8. detsember 1991) oli eesti põllumees ja rändkinoomanik. Õppis Tartu Õpetajate Seminaris. Filminäitamist õppis ta Tartu kinode Ateena ja Central kinomehaanikute vendade Treialite juures, 1928. aastal sooritas vastava eksami ja soetas kasutatud filminäitamisvarustuse. Osvald Põder oli ka vanemate talu pärija, 1949. aastal astus kolhoosi, kus oli põllutööline, brigadir, maamõõtja ja metsavaht. Elvi Meidla. Osvald Põder – rändkino omanik Suislepast. Mulkide Almanak 22, lk. 47–49. [1] Rändkinomehaanik Osvald Põder
Parthenopaios

Parthenopaios on vanakreeka mütoloogias üks või kaks tegelast. Tavaliselt räägitakse ühest Parthenopaiosest, kes oli Hippomenese ja Atalanta ainus laps ja langes sõjas Seitse Teeba vastu ühena sõjapealikest, olles kaotajate poolel. Esiteks tundub Hippomenese ja Atalanta poeg liiga noorena selleks, et sõjas Seitse Teeba vastu pealikuks saada. Äärmisel juhul sobiks 10 aastat hiljem toimunud epigoonide sõjaretk. Teiseks torkab silma, et enamik sõjapealikke olid omavahel sugulased; ei Hippomenes ega Atalanta kuulunud Argose kuningasukku. Kolmandaks kasvas Hippomenese ja Atalanta poeg üles Boiootias, mille pealinn oli Teeba, ja pidi seetõttu sõdima oma pealinna vastu. Apollodorose järgi oli Parthenopaioseid kaks. Üks neist oli Hippomenese ja Atalanta poeg. Teine oli Argose kuninga Talaose poeg ning seega Adrastose ja Hippomedoni vend, Amphiaraose naisevend, Polyneikese ja Tydeuse äia vend. Parthenopaiose tappis Apollodorose järgi Periklymenos, Euripidese järgi Amphidikos. Adrastos pidas langenute matusetuleriida juures kõne, mille järgi Parthenopaiost mehed austasid ja paljud naised armastasid. Ta ei teinud iial ülekohut, rõõmustas, kui tema rahvas rõõmu tundis, ja kurvastas, kui tema rahvas oli kurb. Pole teada, et tal oleks naist või järglasi olnud.
Nigeeria kodusõda

Nigeeria kodusõda ehk Biafra sõda oli sõda Nigeerias Biafra ja Nigeeria jõudude vahel 6. juulil 1967 – 15. jaanuaril 1970. Sõda lõppes Nigeeria jõudude võiduga.
Romário

Romário de Souza Faria (portugali hääldus: [ʁoˈmaɾiu]); sündinud 29. jaanuaril 1966 Rio de Janeiros) on Brasiilia poliitik ja endine jalgpallur. Romário täitis mängudes tipuründaja rolli. Ta lõi kokku 772 ametlikku väravat, mis teeb temast kõigi aegade teise parima väravalööja Josef Bicani järel. 1994. aastal valis FIFA Romário maailma parimaks jalgpalluriks. 1999. aastal jäi ta sajandi parima jalgpalluri valimisel viiendaks. 2004. aastal nimetati ta FIFA 100 loendisse. Romário mängis sellistes klubides nagu Vasco da Gama, PSV, Barcelona, Flamengo, Valencia, Fluminense, Al Sadd, Miami FC ja Adelaide United. Brasiilia jalgpallikoondises mängis Romário 70 mängu ja lõi 55 väravat. Ta aitas Brasiilial võita 1994. aasta maailmameistrivõistlused ning valiti ka sama turniiri parimaks mängijaks. PSV Eindhoven Eredivisie: 1989, 1991, 1992 KNVB beker: 1989, 1990 Johan Cruijff Schaal: 1992 Barcelona La Liga: 1993–94 Hispaania superkarikas: 1994 Al-Sadd Katari staaride liiga: 2003–04 Katari kroonprintsi karikas: 2003 Katari emiiri karikas: 2003 Brasiilia Jalgpalli maailmameistrivõistlused: 1994 Copa América: 1989, 1997 Konföderatsioonide karikas: 1997 Lõuna-Ameerika U20 meistrivõistlused: 1985 Romário poeg Romáinho mängib Brasiilia kõrgliiga klubis Vasco da Gama. "Best Goalscorers All-Time (Official Matches)". RSSSF. Vaadatud 23. detsember 2016.
Suurbritannia maavägi

Suurbritannia maavägi (inglise keeles British Army) on Suurbritannia peamine maaväeüksus. Kuni aastani 1964, kui see Suurbritannia kaitseministeeriumiga liideti, haldas maaväge Londonis asunud War Office; pärast seda vastutab toimimise eest kaitseministeerium. Briti maaväge juhib peastaabi ülem. Briti maavägi on Briti sõjaväe regulaarvägi, 1908. aastal loodi ka reservvägi Territorial Force. Kõik maaväega liitunud vannuvad monarhile kui ülemjuhatajale truudust. 1689. aastal vastu võetud "Bill of Rights" kohustab parlamenti andma püsiva maaväe säilitamisele rahuajal nõusolekut. Suurbritannia parlament hääletab iga viie aasta tagant uuesti relvajõudude seaduse poolt (või vastu). Oma ajaloo jooksul on Briti maavägi olnud osaline paljudes suurtes konfliktides, näiteks seitsmeaastases sõjas, Napoleoni sõdades, Krimmi sõjas, Esimeses ja Teises maailmasõjas. Arvukatest sõdadest korduvalt võitjana välja tulnud Suurbritannia on osaliselt tänu sõjalisele edule saavutanud maailmas võrdlemisi suure mõjuvõimu. Pärast külma sõja lõppu on Briti maavägi tihti osalenud välisekspeditsioonidel, näiteks ÜRO rahuvalvemissioonidel. Briti maaväel on baase ka mitmes välisriigis. Special Air Service Artists Rifles Walton 1894, lk 1–2. Williams 1994, lk 16. Walton, Clifford (1894). History of the British Standing Army. A.D. 1660 to 1700. Harrison and Sons. Williams, Noel T. St. John (1994). Redcoats and courtesans: the birth of the British Army (1660–1690). Brassey's. Koduleht (inglise keeles) Suurbritannia maavägi Twitteris
Algi põik

Algi põik on tänav Tallinnas Kristiine linnaosas Lilleküla asumis. Tänav sai nime 19. septembril 1958. Tallinna tänavanimed. KNAB, vaadatud 24.12.2016.
Betooni põik

‹ Kaart ajutiselt peidetud (?) › Betooni põik on tänav Tallinnas Lasnamäe linnaosas Sõjamäe asumis Sõstramäe allasumis. Tänav sai nime 11. aprillil 1980. Tallinna tänavanimed. KNAB, vaadatud 24.12.2016.
Hälli põik

‹ Kaart ajutiselt peidetud (?) › Hälli põik on tänav Tallinnas Haabersti linnaosas Õismäe asumis. Hälli põik sai nime 5. aprillil 1991. Tänav on saanud nime Hälli tänava järgi. Tallinna tänavanimed. KNAB, vaadatud 24.12.2016. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 268
Kurni põik

‹ Kaart ajutiselt peidetud (?) › Kurni põik on tänav Tallinnas Nõmme linnaosas Rahumäe asumis. Tänav sai nime 25. septembril 1959. Tallinna tänavanimed. KNAB, vaadatud 24.12.2016.
Maleva põik

Maleva põik on tänav Tallinnas Põhja-Tallinna linnaosas Kopli asumis. Maleva põik sai nime 16. oktoobril 1951. Tänav on saanud nime Maleva tänava järgi. http://www.eki.ee/knab/tallinn1.htm (vaadatud 24.12.2016) Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 281.
Neeme põik

Neeme põik on tänav Tallinnas Põhja-Tallinna linnaosas Kopli asumis. Neeme põik sai nime 27. augustil 1930. Tänav on nime saanud Neeme tänava järgi. http://www.eki.ee/knab/tallinn1.htm (vaadatud 24.12.2016) Aleksander Kivi. Tallinna tänavad. Tallinn, 1972, lk. 83. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 284.
Püü põik

‹ Kaart ajutiselt peidetud (?) › Püü põik on tänav Tallinnas Kristiine linnaosas Lilleküla asumis. Püü põik sai nime 14. veebruaril 1958. Tänav on nime saanud Püü tänava järgi. Tallinna tänavanimed. KNAB, vaadatud 24.12.2016. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 289.
Rästa põik

‹ Kaart ajutiselt peidetud (?) › Rästa põik on tänav Tallinnas Kristiine linnaosas Lilleküla asumis. Rästa põik sai nime 10. novembril 1951. Tänav on saanud nime Rästa tänava järgi. Tallinna tänavanimed. KNAB, vaadatud 24.12.2016. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 292.
Sõbra põik

‹ Kaart ajutiselt peidetud (?) › Sõbra põik on tänav Tallinnas Nõmme linnaosas Pääsküla asumis. Sõbra põik sai nime 1964. aastal. Tänav on saanud nime Sõbra tänava järgi. Sõbra tänav (Tallinn) Tallinna tänavanimed. KNAB, vaadatud 24.12.2016. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 295.
Tedre põik

Tedre põik on tänav Tallinnas Kristiine linnaosas Lilleküla asumis. Tedre põik sai nime 10. novembril 1951. Tedre põik on saanud nime Tedre tänava järgi. http://www.eki.ee/knab/tallinn1.htm (vaadatud 24.12.2016) Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 297.
Õie põik

‹ Kaart ajutiselt peidetud (?) › Õie põik on tänav Tallinnas Nõmme linnaosas Rahumäe ja Nõmme asumis. Tänav sai nime 25. mail 1957. Tallinna tänavanimed. KNAB, vaadatud 24.12.2016.
Yeshiva Ülikool

Yeshiva Ülikool on eraülikool Ameerika Ühendriikides New Yorgis, mis on asutatud 1886. aastal. Enamik üliõpilastest on juudid. Mittejuute on rohkem õigusteaduskonnas ja majandusteaduskonnas. Ülikooli õppekavades on akadeemiline haridus kombineeritud Toora uurimisega.
Eraülikool

Eraülikool on eraomanduses olev ülikool. Tänapäeval on Eesti ainuke tegutsev eraülikool Estonian Business School. Varasem eraülikool EELK Usuteaduse Instituut tegutseb alates 2012. aastast eraõigusliku rakendusliku kõrgkoolina. Teisi endisi eraülikoole: Akadeemia Nord, Concordia Rahvusvaheline Ülikool Eestis, Eesti Humanitaarinstituut, International University Audentes, Rostovtsevi eraülikool. erakool
Tere tulemast

"Tere tulemast" on ansambli Põhja-Tallinn laul ja singel. Laul on ansambli debüütplaadilt "Per aspera ad astra". Laul valiti üheks 2012. aasta Raadio 2 Aastahitiks. Kuula: Põhja-Tallinn avaldas uue singli «Tere tulemast», Elu24.ee, 20. september 2012
Absoluutselt

"Absoluutselt" on ansambli HU? laul ja singel albumilt "Film". Singel anti välja 11. detsembril 2007. 2008. aasta Eesti Muusikaauhindade üritusel valiti laul aasta hittlooks.
I Wanna Meet Bob Dylan

"I Wanna Meet Bob Dylan" on Eesti ansambli Outloudz laul ja singel. Laulu muusika ja sõnad tegid Stig Rästa ja Fred Krieger. Singel on albumil "Wide Awake". Laul sai võistlusel "Eesti laul 2011" teise koha. Laul valiti üheks 2011. aasta Raadio 2 aastahitiks.[viide?] Laul YouTube'is